CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS RHAGFYR 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fawrth y 10fed o Ragfyr, 2019 am

7.30 y.h.

**1 PRESENNOL ac YMDDIHEURIADAU:**

***Ward Padarn:*** Rhys ap Gwilym (Cadeirydd), Gwilym Evans, Olwen Gwilym, Iwan Harding, Bethan Holding, Cyng. Kevin Morris Jones, Trystan Thomas

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:*** Heather L Jones, Helen Sharp.

**2 DATGAN BUDDIANT:**

Cofnodir, os yn berthnasol, o dan y gwahanol benawdau.

**3 CADARNHAU COFNODION:**

Cadarnhawyd cofnodion cyfarfod nos Fercher y 13eg o Dachwedd, 2019 fel rhai cywir ac fe’u harwyddwyd gan y Cadeirydd. Cynnig ac eilio: IO/ BH

**4 MATERION YN CODI O’R COFNODION:**

***1. Wal y Fynwent:***

Derbyniwyd pris i godi darn ola’r Wal, ac i dorrri coed, cyn ei hailadeiladu. Awgrymwyd fod y pris i dorri’r coed braidd yn uchel a phenderfynwyd cael prisiau eraill, ond derbyniwyd pris y wal. Cynnig ac eilio BH / KMJ.

***2.Coed a Goleuadau Nadolig:***

Codwyd y coed Nadolig, ond bu rhaid prynu goleuadau newydd ar gyfer coeden Llanberis. Diolchwyd i bawb a fu ymglyn a’r gwaith. Cafwyd canu carolau wrth y goeden yn y Nant y Sul blaenorol a mins peis a gwin cynnes yn Ty’n Llan.

Cytunwyd fod y goeden a oleuwyd gan EB i’r Cyngor wedi dod a lliw i ben ucha’r pentref..

***3. Cynllun Cynefin LleChi:***

Bu BH a KMJ yn y cyfarfod a drefnwyd. Roedd nifer o syniadau wedi eu cyflwyno ar gyfer yr arian sydd ar gael, ond yr un mewn gwironedd yn taro deuddeg ym marn y ddau. Am nad oedd unfrydedd barn bydd cyfarfod arall yn mis Ionawr. Un syniad a allai fod yn werthfawr oedd un i ddiogelu hen luniau o’r cyfnod pan ehangwyd y pentref.

***4. Coed Doctor:***

Nid oedd dim pellch i’w adrodd. Mae’n amlwg na chynhaliwyd digwyddiad i’r gymuned yno yn yr Hydref. Diffyg diddordeb efallai. Dywedodd y Clerc y byddai’n cysylltu a BG i weld oedd rhywbeth pellch ar y gweill gyda dyfodol y Coed ac i adrodd bod y giat heb ei thrwsio, ond y coed peryglus i’r tai cyfagos yng Nghoed y Glyn wedi eu torri.

***5. CG - Toiled Y Glyn:***

Er holi pam na fedrwyd datrys y broblem o gadw toiled Y Glyn ar agor trwy’r gaeaf chafwyd dim ateb. Gofynnwyd i’r Clerc gysylltu eto gyda Cyngor Gwynedd (CG) i ofyn pam na fedrwyd cadw at y cytundeb o gadw’r tri toiled ar agor. Penderfynwyd y bydd angen ystyried y cytundeb sydd gan y ddau gyngor a’i gilydd yn y cyfarfod nesaf.

***6. Eco’r Wyddfa:***

Yn dilyn cyfarfod cyhoeddus dywedwyd bod yr Eco’n parhau, felly anfonwyd siec y cymorth i’r trysordd.

**5 GOHEBIAETH:**

***1. Anne Sweeney:***

Cafwyd cais gan AS ar ran trigolion Lôn Ceunant Mawr am halen a graean yn y biniau melyn. Er fod y Cyngor wedi penderfynnu peidio llenwi’r biniau yn y gorffennol penderfynwyd ail ystyried, a gwneud cais i CG i’w llenwi eleni, ynghyd a biniau gwag eraill. Penderfynwyd mai unwaith yn unig y bydd y biniau’n cael eu llenwi bob gaeaf.

Cynnig ac eilio TT / OG.

***2. Llywodraeth Cymru:***

Llythyr yn nodi Swm Priodol o dan Adran 137(4)(a) o Ddeddf Llywodraeth Leol 1972 ar gyfer 2020-21. Yr uchafswm posib yn y flwyddyn ariannol nesaf ar gyfer 137(1) a (3) fydd £8.32 am bob etholwr. Eleni y swm yn y flwyddyn ariannol bresennol yw £8.12.

***3. CG - Praesept 2020-21:***

Mae CG yn disgwyl i’r Cyngor hwn roi gwybod beth fydd ei Braesept ar gyfer y flwyddyn nesaf erbyn dydd Gwener y 24ain o Ionawr. Gofynnodd y Clerc am syniadau ar gyfer y Gyllideb, mae offer campfa awyr agored yn un syniad.

***1/2***

**6 CYNLLUNIO:**

**Cyngor Gwynedd:**

**C19/1075/15/LL** - Cais i ddymchwel tŷ presennol a chodi tŷ deulawr yn ei le - ***Glan-llyn, Llanberis*** - Dim sylw.

**Gwesty Dolbadarn - Ymgynghoriad cyn Cais Cynllunio:**

Cafwyd hefyd ymgynghoriad ynglyn a’r bwriad i wneud cais cynllunio i ddatblygu Gwesty Dolbadarn. Mae’r bwriad yn cynnwys cynyddu maint ac uwchraddio’n sylweddol yr hen westy hwn yn ogystal a chreu meysydd parcio a datblygu cwrs antur a thŵr dringo yn y caeau tu ôl i’r gwesty presennol. [Yr hyn a elwir yn ‘Go Climb’ ac ‘Alpine Coaster Toboggan’]

Gwnaed nifer o sylwadau.

Roedd croeso cyffredinol mawr i wella ac uwchraddio’r gwesty ac i greu mannau parcio yn Stryd Ceunant i drigolion lleol. Ond roedd pryder fod bwriad i droi gerddi’r gwesty o dan yr Eglwys yn faes parcio ac y byddai darn da o dir gwyrdd dymunol ynghanol y pentref yn cael ei golli.

Yn gysylltiedig a’r datblygiad antur roedd bwriad i greu maes parcio arall sylweddol tu ôl i’r gwesty. Mae’n amlwg mai bwriad y datblygiad yma ydi denu ymwelwyr i ddod i gymeryd rhan am ychydig oriau a byddai hynny yn golygu trafnidiaeth sylweddol ar adegau i mewn ac allan o’r Stryd Fawr lle mae’r stryd yn gul oherwydd parcio cyson ar un ochr i’r ffordd.

Holwyd tybed a fyddai maint y datblygiad antur yn gysgod ar yr Eglwys ac yn amharu arni, er bod ansicrwydd ynglyn a’i dyfodol. Holwyd hefyd a oedd modd mynd i mewn i’r caeau a beth oedd yr hawliau ar y ffordd i Dyddyn Marsli o weld nad oedd rhan o’r ffordd honno i’w gweld, yn ôl y map, ym mherchnogaeth y gwesty. Hefyd beth fyddai’r effaith ar y fynedfa i’r Eglwys. O gofio am gyfarwyddid diweddar am fioamrywiaeth a diogelu bywyd gwyllt, oni fyddai’r datblygiad yn effeithio ar hynny. Nid oes unrhyw gyfeiriad at effeithiau amgylcheddol yn y papurau a gyflwynwyd na chwaith unrhyw gyfeiriad at swn.

**DS: DATGAN DIDDORDEB - Ni chymerodd GE ran yn y drafodaeth am ei fod yn byw gerllaw.**

**7 MATERION ARIANNOL:**

**1)** **Yn y Banc ar yr 28ain o Dachwedd, 2019**

**Cyfrif Cyfredol**: £27,616.65 **Cyfrif Cadw**: £5,360.12

**2) Cadarnhawyd y taliadau canlynol:**  **£1,674.93**

**3) Arian a dderbyniwyd rhwng 29/10/2019 a 28/11/2019: £1.79**

Cynnig ac eilio: TT / KMJ

**8 CYFARFOD NESAF:**

Yn Y Ganolfan, Llanberis. Nos Fercher Ionawr 8, 2020 am 7yh.

Arwyddwyd a chafwyd yn gywir…………………….................…........................................Cadeirydd

8fed o Ionawr, 2020.

Clerc ……………………….....…………………….......................Dyddiad …………………............................

***2/2***